હોલિવૂડમાં એક રેડ કાર્પેટ ઇવેન્ટ ખાતે ડેપ્પ આ ફ્રેન્ચાઇઝીમાંથી આઉટ થયો છે કે નહીં એ સવાલ કરતાં બીટ્ટીએ માથુ હલાવીને હા પાડતાં કહ્યું હતું કે, ‘હું માનું છું કે, તેની અત્યાર સુધીની કામગીરી ખૂબ જ સારી રહી છે. તેણે આ કૅરૅક્ટરને તેનું પોતાનું બનાવ્યું હતું. સિનેમાના ઇતિહાસમાં સૌથી યાદગાર કૅરૅક્ટર્સમાં કેપ્ટન જેક સ્પેરોનો સમાવેશ થાય છે. નોંધપાત્ર છે કે, થોડા સમય પહેલાં અમિતાભ બચ્ચન અને આમિર ખાનની ફિલ્મ ‘ઠગ્ઝ ઓફ હિન્દોસ્તાં'નાં મોશન કૅરૅક્ટર પોસ્ટર્સ અને ટ્રેલર રિલીઝ કરાયું ત્યારે એની સીધી સરખામણી આ ફ્રેન્ચાઇઝી સાથે કરાઈ હતી. જેમાં પણ ખાસ કરીને આમિરે કેપ્ટન જેક સ્પેરો તરીકે જ્હોની ડેપ્પની કોપી કરી હોય એમ કહેવામાં આવ્યું હતું.